**16. KEKO AUTO SHOW 2025 – Zvláštne ustanovenia a prihlasovanie**

**Orechová Potôň, 3.10.2025 - Záverečné slovenské auto-športové podujatie v sezóne 2025, 16. KEKO AUTO SHOW 2025 odštartuje v dňoch 14. – 15.11.2025 v areáli SLOVAKIA RING.**

Nielen fanúšikovia rýchlych kolies, ale aj jazdci či spolujazdci si už zvykli, že v posledných pätnástich rokoch sa posledným auto-športovým podujatím sezóny na Slovensku stalo rally podujatie konajúce sa v areáli pretekárskeho okruhu SLOVAKIA RING. Súťažnými posádkami veľmi obľúbené podujatie, ktoré je po ukončení všetkých šampionátov zaradené do skupiny voľné, každoročne priláka na štart nielen rallystov, ale aj kopciarov a nechýbajú ani jazdci z iných disciplín motoristického športu nielen zo Slovenska, ale aj okolitých krajín.

Po úvodných pätnástich rokoch, počas ktorých sa AUTO SHOW nepretržite konalo, ide o v poradí 16. KEKO AUTO SHOW 2025. Podujatie sa síce bude konať až o šesť týždňov, no k dnešnému dňu už boli zverejnené Zvláštne ustanovenia k podujatiu, ktoré presne stanovujú, podľa akých predpisov sa 16. KEKO AUTO SHOW 2025 bude konať. Zvláštne ustanovenia sú uverejnené na [www.sams-asn.sk](http://www.sams-asn.sk) v sekcii rally a aj na oficiálnej stránke organizátora <https://slovakiaring.sk/sk/keko-auto-show-2025>. Prihlasovanie účastníkov na 16. KEKO AUTO SHOW 2025, ktoré sa automaticky uzavrie dňa 9.11.2025 bolo spustené na [www.sams-asn.sk/prihlaska](http://www.sams-asn.sk/prihlaska).

O všetkých novinkách a aktualitách k 16. KEKO AUTO SHOW 2025 Vás budeme priebežne informovať.

Miro Majláth
Predseda organizačného výboru
16. KEKO AUTO SHOW 2025

*\*\*\**

***Okruh SLOVAKIA RING / Areál SLOVAKIA RING***

*SLOVAKIA RING je profesionálny pretekársky okruh s licenciou FIA 2. stupňa, jediný svojho druhu na Slovensku. S celkovou dĺžkou 5922 m sa radí medzi najdlhšie v Európe. Kvalitatívnymi a bezpečnostnými parametrami vytvára okruh zázemie pre prestížne svetové šampionáty pod hlavičkami FIA a FIM. Od roku 2010 prináša podujatia pre profesionálnych jazdcov, amatérov, firmy a širokú verejnosť.*

*SLOVAKIA RING pri Orechovej Potôni predstavuje jedinečný areál - jediný svojho druhu na Slovensku. Ponúka možnosti jazdiť na profesionálnom automotodróme, zdokonaliť sa v škole bezpečnej jazdy, vyskúšať si terénnu jazdu vo vynovenom* ***off-road areáli*** *a užiť si relax v hoteli. Súčasťou širšieho areálu je aj* ***Malkia Park*** *-**útočisko pre exotické zvieratá. K novým atrakciám patrí tiež* ***Vojenské múzeum.*** *Pre všetkých, ktorí si chcú preveriť a zdokonaliť svoje jazdecké zručnosti - či už na aute alebo motocykle, je pripravené profesionálne* ***CENTRUM BEZPEČNEJ JAZDY*** *s najmodernejším tréningovým cvičiskom v strednej Európe. Po aktívnom výkone si môžete dopriať výdatný obed či večeru v reštaurácii Ring a* ***Hoteli Ring\*\*\*****, ktorý ponúka komfortné ubytovanie. Poslednou akvizíciou v areáli je špičkové* ***Slovenské motokárové centrum*** *a jeho vonkajšia dráha dlhá 1170m. To ponúka bezkonkurenčný priestor pre aktívne jazdy na motokárach pre deti, dospelých ale aj majiteľov vlastných motokár. Centrum a dráha je ako jediná na Slovensku homologizovaná licenciou CIK-FIA.*

**GENERÁLNYM REKLAMNÝM PARTNEROM OKUHU SLOVAKIA RING JE OMV SLOVENSKO.**

**Ďalšie informácie:**

|  |  |
| --- | --- |
| Ing. Peter PeczeMarketing Director, SLOVAKIA RINGmobil: +421 911 423 134e-mail: pecze@slovakiaring.sk |  |